Moma Dimić

**Momčilo "Moma" Dimić** (Beograd [Mirijevo], 28. feb. 1944 – Beograd 8. jun 2008.), srpski književnik – pesnik, prevodilac, romansijer, putopisac, esejista, dramski pisac, filmski scenarista; dugogodišnji umetnički direktor Beogradskih međunarodnih susreta pisaca, član Udruženja književnika Srbije. Najpoznatiji je po romanu "Živeo život Tola Manojlović", pretvorenom u popularnu pozorišnu predstavu i TV dramu.

Rođen je 1944. u Mirijevu, tada selu u blizini Beograda. Na beogradskom Filozofskom fakultetu je diplomirao 1968., u vreme studentskih protesta. Još 1966. je napisao svoj najčuveniji roman, "Živeo život Tola Manojlović", pretočen u dramu koja će dve godine kasnije biti igrana i u Londonu, te doživeti i TV izdanje. Drama će u beogradskom Ateljeu 212 imati preko 400 izvedbi, sa Petrom Kraljem u glavnoj ulozi.

Putovao je širom sveta (pominje se da je posetio 250 svetskih gradova) i sprijateljio se sa brojnim poznatim piscima: Ferenz Juhas, Thomas Transtremer, Vladimir Vojnović, Bulat Okudžava, Eduard Limonov, Antonio Porpetta itd.

Umro je posle kraće i teške bolesti i sahranjen u rodnom Mirijevu, o kojem je jednom prilikom rekao da „nije lošije od ne-znam-kakvih metropola”. U zgradi Stare škole (danas MZ Staro Mirijevo) u aprilu 2012. je otvoren ogranak Biblioteke grada Beograda koji je dobio naziv "Moma Dimić".

Dimić je zastupljen u mnogim domaćim i stranim antologijama srpske poezije i proze. Njegove knjige prevedene su na deset jezika. Dobitnik je brojnih domaćih i međunarodnih nagrada za književnost i prevodilaštvo.

## Dela
Dimić je objavio oko 40 knjiga. Preveo je desetak knjiga sa švedskog jezika. Ovde je naveden njihov nepotpun spisak.
* *Živeo život Tola Manojlović* (1966) - roman, pretočen u pozorišnu predstavu i TV dramu.
* *Ciganski krevet* (1968) 
* *Antihrist* (1970)
* *Šumski građanin* - roman, kasnije dramatizovan, postavljan i u švedskoj Upsali.
* *Maksim srpski iz doma staraca: roman u 18 pripovedaka* (1971)
* *Tvorac Rusiji* (1976) - zbirka pesama
* *Pesnik i zemljotres* (1978)
* *[[Kako sam sistematski uništen od idiota]]* - film iz 1983., čiji je koscenarista, na osnovu "Šumskog građanina"
* *Gad reskirant: proza* (1985)
* *Posvete* (1986)
* *Hilandarski razgovor: 18 mojih savremenika* (1989)
* *Mala ptica: roman za odraslu i naročito osetljivu decu* (1989)
* *Putnik bez milosti* (1991)
* *Sabrane pesme* švedskog pesnika Tomas Transtroemera (1991)
* *Beogradski Susret Pisaca, 1964-1993: Rencontre Des ecrivains De Belgrade = Belgrade Meeting of Writers*
* *Božić u starom kraju* (1994), sa Vasom D. Mihailovićem
* *Pod bombama: dnevnik* (2000)
* *Neovdašnji pisci i susreti* (2007)
* *Odlazak u [[Nemenikuće]]: izabrani putopisi*
* *Mesta: putopis*
* *Putar* - roman, dramatizovan
* *Najveći filozof u mom selu* - roman, dramatizovan
* Tri knjige Derokovih sećanja: *A onda je letio Jeroplan nad Beogradom*, *Mangupluci oko Kalemegdana* i *Uspomene Beograđanina*.
* *Poznanstvo sa danima malog maksima* - zbirka pesama sa Vesnom Parun
* *Pošto Beograd*

## Nagrade
Neke nagrade koje je Moma Dimić dobio:
* *Oktobarska nagrada*
* *Jakov Ignjatović* (Budimpešta, 2006) - za životno delo
* *Donne e poesia* - u Italiji

## Fusnote (izvori)